Книжните показалци

chitanka.info

Един майстор четял много. Всеки път, когато прекъсвал четенето, слагал в книгата си нов показалец и изхвърлял предишния.

— Защо всеки път ползваш нов показалец? — го попитали.

— Нали мястото в книгата всеки път е ново, а и аз вече не съм същият, какъвто съм бил няколко страници по-назад, — отговорил майсторът.

— Не може да бъде, не можеш да се изменяш толкова само след няколко страници, — му възразили.

Майсторът се усмихнал:

— Тази част от мен, която не се променя след четенето, не вижда разлика между книгата, показалеца и мен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.